ส่วนที่ 2

การจัดการและกำกับดูแลกิจการ

7. ข้อมูลหลักทรัพย์และผู้ถือหุ้น

0.  7.1 จำนวนทุนจดทะเบียนและทุนชำระแล้ว

บริษัทฯ มีทุนจดทะเบียน 510,000,000 บาท เป็นหุ้นสามัญ 51,000,000 หุ้น
มูลค่าหุ้นที่ตราไว้หุ้นละ 10 บาท เรียกชำระแล้ว 189,999,920 บาท ในปี 2545
และเรียกชำระแล้ว 376,199,990 บาท ในปี 2546
เพิ่มขึ้นจากการใช้สิทธิแปลงสภาพหุ้นกู้แปลงสภาพของ บริษัท กว้างโฮลดิ้ง จำกัด จำนวน
186,200,070 บาท

ในการประชุมวิสามัญผู้ถือหุ้น ครั้งที่ 1/2558 เมื่อวันที่ 14 กรกฎาคม 2558 ณ ห้องประชุม เลขที่
43 ถนนเชียงใหม่ แขวงคลองสาน เขตคลองสาน กรุงเทพมหานคร
ที่ประชุมได้มีมติเห็นชอบอนุมัติให้ลดทุนจดทะเบียนเดิมที่ยังไม่ชำระของบริษัทตามวัตถุประสงค์เดิม
จำนวน 13,380,001 หุ้น และเพิ่มทุนของบริษัท ในการปรับปรุงโครงสร้างหนี้กับธนาคารกรุงไทย
จำกัด (มหาชน) จำนวน 12,429,043 หุ้น รอการชำระทุนจากธนาคาร
เพื่อการปรับส่วนทุนของบริษัทให้เป็นบวก รวมเป็นทุนจดทะเบียนทั้งสิ้น จำนวน 50,048,999 หุ้น

1.  7.2 ผู้ถือหุ้น

(1) รายชื่อผู้ถือหุ้นใหญ่

  รายชื่อกลุ่มผู้ถือหุ้นที่ถือหุ้นสูงสุด 10 รายแรก

+-----+-----------------------------------------+-----------+----------+
| ล   |  ชื่อ / สกุล                               |  จำนวนหุ้น  | %        |
| ำดับ |                                         |           | ของจำนวน |
|     |                                         |           |          |
|     |                                         |           | หุ้นทั้งหมด  |
+-----+-----------------------------------------+-----------+----------+
| 1.  | บริษัท กว้างโฮลดิ้ง จำกัด                     | 2         | 64.12    |
|     |                                         | 4,120,007 |          |
+-----+-----------------------------------------+-----------+----------+
| 2.  | บริษัท ศ                                  | 8,201,270 | 21.80    |
|     | ูนย์รับฝากหลักทรัพย์ (ประเทศไทย) จำกัด เพื่อผู้ฝาก |           |          |
+-----+-----------------------------------------+-----------+----------+
| 3.  | นายไกรสิน โตทับเที่ยง                       | 726,200   | 1.93     |
+-----+-----------------------------------------+-----------+----------+
| 4.  | นายสุรินทร์ โตทับเที่ยง                       | 500,000   | 1.33     |
+-----+-----------------------------------------+-----------+----------+
| 5.  | นายสุธรรม โตทับเที่ยง                       | 300,000   | 0.80     |
+-----+-----------------------------------------+-----------+----------+
| 6.  | นายสวัสดิ์ โตทับเที่ยง                        | 255,000   | 0.68     |
+-----+-----------------------------------------+-----------+----------+
| 7.  | นางสาวกรพินธุ์ โตทับเที่ยง                    | 245,000   | 0.65     |
+-----+-----------------------------------------+-----------+----------+
| 8.  | นางสาวสุวรรณา เทียวพนิชกิจ                  | 219,000   | 0.58     |
+-----+-----------------------------------------+-----------+----------+
| 9.  | นายไกรฤทธิ์ โตทับเที่ยง                      | 209,700   | 0.56     |
+-----+-----------------------------------------+-----------+----------+
| 10. | นายสลิล โตทับเที่ยง                         | 199,000   | 0.53     |
+-----+-----------------------------------------+-----------+----------+

3.  การออกหลักทรัพย์อื่น

  - ไม่มี -

4.  นโยบายการจ่ายเงินปันผล

- ห้ามมิให้บริษัทแบ่งเงินปันผลจากเงินประเภทอื่นนอกจากเงินกำไร
ในกรณีที่บริษัทยังมียอดขาดทุนสะสมอยู่ห้ามมิให้แบ่งเงินปันผล

- เงินปันผลให้แบ่งจ่ายตามจำนวนหุ้น หุ้นละเท่าๆกัน
โดยการจ่ายเงินปันผลต้องได้รับอนุมัติจากที่ประชุมผู้ถือหุ้น

- คณะกรรมการบริษัท อาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
ในเมื่อเห็นว่าบริษัทมีผลกำไรสมควรพอที่จะทำเช่นนั้น
และรายงานให้ที่ประชุมผู้ถือหุ้นทราบในการประชุมคราวต่อไป

- การจ่ายเงินปันผลให้กระทำภายใน 1 เดือน นับแต่วันที่ที่ประชุมผู้ถือหุ้น
หรือคณะกรรมการลงมติแล้วแต่กรณี ทั้งนี้ให้แจ้งเป็นหนังสือไปยังผู้ถือหุ้น

- บริษัทต้องจัดสรรกำไรสุทธิประจำปีส่วนหนึ่งไว้เป็นทุนสำรอง ไม่น้อยกว่าร้อยละ 5
ของกำไรสุทธิประจำปี หักด้วยยอดเงินขาดทุนสะสมยกมา (ถ้ามี)
จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน
นอกจากเงินสำรองที่ได้ระบุไว้แล้ว
คณะกรรมการอาจเสนอต่อที่ประชุมผู้ถือหุ้นให้ลงมติเพื่อจัดสรรเงินไว้เป็นทุนสำรองอย่างอื่นตามที่เห็นสมควร
เพื่อดำเนินกิจการของบริษัทก็ได้

8. โครงสร้างการจัดการ

8.1 คณะกรรมการบริษัท

รายชื่อคณะกรรมการบริษัท

+---+---------------------+----------------------+---------+---------+
|   |  รายชื่อ              | ตำแหน่งหน้าที่           | การป    |         |
|   |                     |                      | ระชุมคณะ |         |
|   |                     |                      | กรรมการ |         |
+---+---------------------+----------------------+---------+---------+
|   |                     |                      | จำ      | จำนวนค  |
|   |                     |                      | นวนครั้งก | รั้งที่เข้าร |
|   |                     |                      | ารประชุม | ่วมประชุม |
+---+---------------------+----------------------+---------+---------+
| 1 | นายสุรินทร์ โตทับเที่ยง   | ประธานกรรมการ        | 6       | 6       |
| . |                     |                      |         |         |
|   |                     | ประธานเจ้าหน้าที่บริหาร   |         |         |
+---+---------------------+----------------------+---------+---------+
| 2 | นายไกรสิน โตทับเที่ยง   | ร                    | 6       | 6       |
| . |                     | องประธานเจ้าหน้าที่บริหาร |         |         |
|   |                     | ได้รับ                 |         |         |
|   |                     |                      |         |         |
|   |                     | การแต่งตั้งเมื่อวันที่ 21    |         |         |
|   |                     | มกราคม 2558          |         |         |
|   |                     |                      |         |         |
|   |                     | กรรมการ              |         |         |
+---+---------------------+----------------------+---------+---------+
| 3 | พล.ต.อ.ชาญ รัตนธรรม  | กรรมการอิสระ          | 6       | 6       |
| . |                     |                      |         |         |
|   |                     | ประธานกรรมการตรวจสอบ |         |         |
+---+---------------------+----------------------+---------+---------+
| 4 | ม.ร.ว.ถนัดศรี สวัสดิวัตน์ | กรรมการอิสระ          | 6       | 3       |
| . |                     |                      |         |         |
|   |                     | กรรมการตรวจสอบ       |         |         |
+---+---------------------+----------------------+---------+---------+
| 5 | น.พ.วารินทร์ ตัณฑ์ศุภศิริ  | กรรมการอิสระ          | 6       | 5       |
| . |                     |                      |         |         |
|   |                     | กรรมการตรวจสอบ       |         |         |
+---+---------------------+----------------------+---------+---------+
| 6 | นางจีรภรณ์ ศุภศรี       | กรรมการอิสระ          | 6       | 5       |
| . |                     |                      |         |         |
|   |                     | กรรมการการตรวจสอบ    |         |         |
+---+---------------------+----------------------+---------+---------+
| 7 | นางชุติมา โตทับเที่ยง    | กรรมการ              | 6       | 6       |
| . |                     |                      |         |         |
+---+---------------------+----------------------+---------+---------+
| 8 | นายสลิล โตทับเที่ยง     | กรรมการ              | 6       | 6       |
| . |                     |                      |         |         |
+---+---------------------+----------------------+---------+---------+
| 9 | นา                  | กร                   | 6       | 6       |
| . | ยทวีศักดิ์ นารายณ์ประทาน | รมการและเลขานุการบริษัท |         |         |
+---+---------------------+----------------------+---------+---------+

  8.2 ผู้บริหาร

ณ วันที่ 31 ธันวาคม 2558 บริษัทมีผู้บริหารจำนวน 7 ท่าน ดังนี้

  รายชื่อ ตำแหน่งหน้าที่

1. นายทวีศักดิ์ นารายณ์ประทาน ผู้อำนวยการสำนักเจ้าหน้าที่ฝ่ายปฏิบัติการ

ได้รับแต่งตั้งเมื่อวันที่ 21 มกราคม 2558

2. นางสุวรรณี โตทับเที่ยง ผู้อำนวยการฝ่ายจัดซื้อและพัสดุ

ได้รับแต่งตั้งเมื่อวันที่ 21 มกราคม 2558

และพ้นจากตำแหน่งเมื่อวันที่ 31 ธันวาคม 2558

3. นายศักรินทร์ เรืองวรเวทย์ ผู้อำนวยการฝ่ายโรงงาน

  ได้รับแต่งตั้งเมื่อวันที่ 21 มกราคม 2558

4. นายไกรฤทธิ์ โตทับเที่ยง ผู้อำนวยการฝ่ายขาย

  ได้รับแต่งตั้งเมื่อวันที่ 21 มกราคม 2558

5. นายสุเมธ อุสาหะ ผู้อำนวยการฝ่ายบัญชี

  ได้รับแต่งตั้งเมื่อวันที่ 21 มกราคม 2558

6. นายคันธิศ อรัณยกานนท์ ผู้อำนวยการฝ่ายทรัพยากรบุคคล

ได้รับแต่งตั้งเมื่อวันที่ 21 มกราคม 2558

7. นางสาวมัลลิกา ไมตรีภิรมย์ ผู้อำนวยการฝ่ายการเงิน

  ได้รับแต่งตั้งเมื่อวันที่ 21 มกราคม 2558

  โครงสร้างการบริหารจัดการภายในบริษัท (Organization Chart)

คณะกรรมการบริษัท

นายสุรินทร์ โตทับเที่ยง พล.ต.อ.ชาญ รัตนธรรม

ประธานกรรมการ ประธานกรรมการตรวจสอบ

  ประธานเจ้าหน้าที่บริหาร

นายไกรสิน โตทับเที่ยง

รองประธานเจ้าหน้าที่บริหาร

นายทวีศักดิ์ นารายณ์ประทาน

ผู้อำนวยการสำนักเจ้าหน้าที่ฝ่ายปฏิบัติการ

นายสุเมธ อุสาหะ นายคันธิศ อรัณยกานนท์ นางสุวรรณี โตทับเที่ยง

ผู้อำนวยการฝ่ายบัญชี ผู้อำนวยการฝ่ายทรัพยากรบุคคล ผู้อำนวยการฝ่ายจัดซื้อและพัสดุ

8.3 เลขานุการบริษัท

คณะกรรมการบริษัท ได้มีมติแต่งตั้งให้ นายทวีศักดิ์ นารายณ์ประทาน ดำรงตำแหน่งเลขานุการบริษัท
ตั้งแต่วันที่ 19 มิถุนายน 2551 โดยหน้าที่ความรับผิดชอบของผู้ดำรงตำแหน่งเป็นเลขานุการบริษัท
(ปรากฏในเอกสารแนบ 1)

  8.4 ค่าตอบแทนกรรมการและผู้บริหาร :

ค่าตอบแทนกรรมการ : บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมในกลุ่มธุรกิจ
เพียงพอที่จะดึงดูดและรักษากรรมการที่มีคุณสมบัติที่ต้องการ และได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้น

ค่าตอบแทนผู้บริหาร :
ค่าตอบแทนผู้บริหารนี้เป็นผลประโยชน์ที่จ่ายให้แก่ผู้บริหารและกรรมการของบริษัท
ประกอบด้วยค่าตอบแทนที่เป็นตัวเงิน ได้แก่ เงินเดือน ผลประโยชน์ที่เกี่ยวข้อง
และค่าตอบแทนกรรมการ รวมไปถึงผลประโยชน์ตอบแทนในรูปอื่น ทั้งนี้ผู้บริหารของบริษัทฯ
หมายถึงบุคคลที่กำหนดตามกฎหมายว่าด้วยหลักทรัพย์และตลาดหลักทรัพย์

ค่าตอบแทนผู้บริหารที่สำคัญ

  ---------------------------------- ------------------ ------------------
                                     สำหรับปีสิ้นสุดวันที่ 31   
                                     ธันวาคม             

                                     2558               2557

                                     บาท                บาท

  ผลประโยชน์ระยะสั้น                    20,937,865.00      15,399,198.00

  ผลประโยชน์หลังออกจากงาน              10,875,169.00      2,207,882.73

  รวม                                31,813,034.00      17,607,080.73
  ---------------------------------- ------------------ ------------------

จำนวนค่าตอบแทนในปี 2558 : ในปี 2558 บริษัทฯได้จ่ายค่าตอบแทนต่างๆ
ให้แก่กรรมการและผู้บริหาร มีรายละเอียดดังนี้

(1) ค่าตอบแทนที่เป็นตัวเงิน

  (ก) กรรมการ 9 ท่าน ในปี 2558

+----------------------+-------------------------+--------------------+
| รายชื่อ                | ตำแหน่ง                  | ค่าตอบแทนกรรมการ    |
|                      |                         |                    |
|                      |                         | ต่อเดือน             |
+----------------------+-------------------------+--------------------+
| 1. นายสุรินทร์ โตทับเที่ยง | ประธานกรรมการ           | 24,000             |
|                      |                         |                    |
|                      | ประธานเจ้าหน้าที่บริหาร      |                    |
+----------------------+-------------------------+--------------------+
| 2. นายไกรสิน โตทับเที่ยง | รองประธานเจ้าหน้าที่บริหาร   | 24,000             |
|                      |                         |                    |
|                      | กรรมการ                 |                    |
+----------------------+-------------------------+--------------------+
| 3. พล.ต.อ.ชาญ        | กรรมการอิสระ             | 24,000             |
| รัตนธรรม              |                         |                    |
|                      | ประธานกรรมการตรวจสอบ    |                    |
+----------------------+-------------------------+--------------------+
| 4. ม.ร.ว.ถนัดศรี       | กรรมการอิสระ             | 24,000             |
| สวัสดิวัตน์              |                         |                    |
|                      | กรรมการตรวจสอบ          |                    |
+----------------------+-------------------------+--------------------+
| 5. น.พ.วารินทร์        | กรรมการอิสระ             | 24,000             |
| ตัณฑ์ศุภศิริ              |                         |                    |
|                      | กรรมการตรวจสอบ          |                    |
+----------------------+-------------------------+--------------------+
| 6. นางจิรภรณ์ ศุภศรี     | กรรมการอิสระ             | 24,000             |
|                      |                         |                    |
|                      | กรรมการตรวจสอบ          |                    |
+----------------------+-------------------------+--------------------+
| 7. นางชุติมา โตทับเที่ยง  | กรรมการ                 | 24,000             |
+----------------------+-------------------------+--------------------+
| 8. นายสลิล โตทับเที่ยง   | กรรมการ                 | 24,000             |
+----------------------+-------------------------+--------------------+
| 9. นายทวีศักดิ์          | กรรมการ                 | 24,000             |
| นารายณ์ประทาน         |                         |                    |
+----------------------+-------------------------+--------------------+

(ข) กรรมการผู้มีอำนาจบริหารและผู้บริหาร

+----------------------+---------+-----------+---------+--------------+
| ค่าตอบแทน             | ปี 2557  |           | ปี 2558  |              |
+----------------------+---------+-----------+---------+--------------+
|                      | จ       | จำ        | จ       | จำนวนเงินรวม  |
|                      | ำนวนราย | นวนเงินรวม | ำนวนราย |              |
|                      |         |           |         | (ล้านบาท)     |
|                      |         | (ล้านบาท)  |         |              |
+----------------------+---------+-----------+---------+--------------+
| เงินเดือน              | 14      | 12.07     | 15      | 17.44        |
+----------------------+---------+-----------+---------+--------------+
| เบี้ยประชุม             | 14      | 0.75      | 15      | 0.91         |
+----------------------+---------+-----------+---------+--------------+

(2) ค่าตอบแทนอื่น

- ไม่มี -

  8.5 บุคลากร :

จำนวนพนักงานทั้งหมดและจำนวนพนักงานในแต่ละสายงานหลักของบริษัทฯ มีดังนี้คือ

  --------------------------- --------------- ------------- -------------
                              สำนักงานใหญ่      สาขา          รวม

                              จำนวน (คน)      จำนวน (คน)    จำนวน (คน)

  1. ฝ่ายบริหาร                 3               7             10

  2. ฝ่ายการเงิน                4               3             7

  3. ฝ่ายจัดซื้อ                  4               2             6

  4. ฝ่ายบัญชี                   14              13            27

  5. ฝ่ายทรัพยากรบุคคล           117             23            140

  6. ฝ่ายขายในประเทศ           -               100           100

  7. ฝ่ายขายต่างประเทศ          -               6             6

  8. ฝ่ายการตลาด               -               9             9

  9. ฝ่ายธุรกิจพิเศษ              -               50            50

  10. ฝ่ายเทคโนโลยีสารสนเทศ     2               3             5

  10. ฝ่ายควบคุมคุณภาพ           33              -             33

  11. ฝ่ายวิจัยและพัฒนา           5               -             5

  12. ฝ่ายผลิต                  606             -             606

  13. ฝ่ายคลังสินค้า              97              26            123

  14. ส่วนโรงงาน               68              -             68

  15. ควบคุมสิ่งแวดล้อม           17              -             17

  รวมทั้งสิ้น                     970             242           1,212
  --------------------------- --------------- ------------- -------------

9. การกำกับดูแลกิจการ

ที่ผ่านมาบริษัทฯ มีการปฏิบัติตามหลักการกำกับดูแลกิจการที่ดีสำหรับบริษัทจดทะเบียน ปี 2549
ตามแนวทางที่ตลาดหลักทรัพย์แห่งประเทศไทย กำหนด

  9.1 นโยบายการกำกับดูแลกิจการ

คณะกรรมการบริษัท ได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ และเพิ่มความเชื่อมั่นให้แก่ผู้ถือหุ้น ผู้ลงทุน
และผู้เกี่ยวข้องทุกฝ่าย จึงได้กำหนดนโยบายสนับสนุนการกำกับดูแลกิจการ
โดยครอบคลุมหลักสำคัญดังนี้

-   การปฏิบัติต่อผู้ถือหุ้น และผู้มีส่วนได้ส่วนเสียอย่างเท่าเทียมกัน เป็นธรรมต่อทุกฝ่าย

-   คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   การดำเนินธุรกิจโดยคำนึงถึงความเสี่ยงอยู่เสมอโดยมีการควบคุมและบริหารความเสี่ยงที่เหมาะสม

-   บริษัทมีการกำหนดจริยธรรมธุรกิจเพื่อให้กรรมการและพนักงานถือปฏิบัติแล้ว

  9.2 คณะกรรมการชุดย่อย

1. โครงสร้างกรรมการบริษัท ประกอบด้วยคณะกรรมการ 3 คณะ ได้แก่

  1.1 คณะกรรมการบริษัท มีขอบเขตอำนาจหน้าที่ ดังนี้

  1. การบุคคล

  1.1 การวางระเบียบข้อบังคับการพนักงานของบริษัท

  1.2 การแต่งตั้ง, ถอดถอน, โยกย้าย และลงโทษคณะกรรมการบริหาร,

ประธานเจ้าหน้าที่บริหาร และพนักงานระดับบริหารในกรณีที่เห็นสมควร

1.3 การประเมินผลและพิจารณาความดีความชอบของพนักงานระดับ

ประธานเจ้าหน้าที่บริหาร

  2. การเงิน

2.1 อนุมัติงบประมาณประจำปีขั้นสุดท้าย

3. การบริหารทั่วไป

3.1 กำหนดแนวทางและนโยบายในการดำเนินงานของบริษัท

3.2 กำหนดโครงสร้างการบริหารงานของบริษัท

3.3 กำหนดหน้าที่ของคณะกรรมการบริหาร และประธานเจ้าหน้าที่บริหาร

องค์ประกอบและการแต่งตั้งและถอดถอนคณะกรรมการบริษัท ได้ดำเนินการให้เป็นไปตาม
พรบ.มหาชน โดยถือมติผู้ถือหุ้นในการลงคะแนนเสียงในการแต่งตั้งและถอดถอนกรรมการ
จำนวนกรรมการสูงสุด ไม่เกิน 15 ท่าน การกำหนดสัดส่วนกรรมการที่เป็นตัวแทนผู้ถือหุ้นแต่ละกลุ่ม
(ปัจจุบันไม่มี)

  1.2 คณะกรรมการบริหาร มีขอบเขตอำนาจหน้าที่ ดังนี้

1. การบุคคล

1.1 ร่วมวางระเบียบข้อบังคับการพนักงานของบริษัท เพื่อให้คณะกรรมการ

  บริษัทพิจารณาขั้นตอนสุดท้าย

1.2 ปรับปรุงหรือเปลี่ยนแปลง ระเบียบ ข้อบังคับการพนักงานของบริษัท

1.3 กำหนดระเบียบและวิธีปฏิบัติ

1.4 การแต่งตั้ง, ถอดถอน, โยกย้าย และลงโทษพนักงานระดับผู้อำนวยการฝ่าย,

ผู้จัดการ, หัวหน้าส่วนลงไป

1.5 พิจารณาเพื่อเพิ่มเติมหรือปรับปรุงเปลี่ยนแปลงสวัสดิการของบริษัท

1.6 การประเมินคุณภาพ และปริมาณคนในสังกัดให้สอดคล้องกับการดำเนินงาน

1.7 การประเมินผลและพิจารณาความดีความชอบของพนักงานระดับ

  ผู้อำนวยการฝ่ายผู้จัดการฝ่าย

  2. การบัญชี

2.1 อนุมัตินโยบายทางบัญชีขั้นสุดท้าย

2.2 การอนุมัติผู้ลงนามในเอกสารทางการเงิน

3. การเงิน

3.1 ปรับปรุงหรือเปลี่ยนแปลงงบประมาณ ไม่เกินข้อจำกัด ของงบประมาณที่

  ได้รับอนุมัติ

3.2 อนุมัติค่าใช้จ่ายและใช้งบลงทุนนอกงบประมาณ

4. การบริหารทั่วไป

4.1 การกำหนดแนวทางและนโยบายในการดำเนินงานของคณะกรรมการจัดการ

4.2 การพบเพื่อชี้แจงต่อบุคคลภายนอกการให้ข้อมูลแก่บุคคลภายนอกเป็นกรณีพิเศษ

  1.3 คณะกรรมการตรวจสอบ มีขอบเขตอำนาจหน้าที่ ดังนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบควบคุมภายใน (internal control) และระบบการตรวจสอบภายใน
(internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณาเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
โดยต้องประกอบด้วยข้อมูลอย่างน้อย ดังต่อไปนี้

(ก) ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของคณะกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

3.  การสรรหาและแต่งตั้งกรรมการและผู้บริหารระดับสูงสุด

  (1) กรรมการอิสระ

หลักเกณฑ์ในการคัดเลือกกรรมการอิสระ

1. มีกรรมการอิสระอย่างน้อยหนึ่งในสามของจำนวนกรรมการทั้งหมดของผู้ขออนุญาต
แต่ต้องไม่น้อยกว่าสามคน

2. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง
ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

3. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

4. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
บิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร ผู้ถือหุ้นรายใหญ่
ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
หรือบริษัทย่อย

5. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้งเว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

6. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

7. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง ทั้งนี้ในกรณีที่ผู้ให้บริการทางวิชาชีพเป็นนิติบุคคล
ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
ของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

8. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้มีส่วนเกี่ยวข้องกับผู้ถือหุ้นรายใหญ่ของบริษัท

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  10. เป็นผู้มีความประพฤติอยู่ในศีลธรรมอันดี

  (2) การสรรหากรรมการและผู้บริหารระดับสูงสุด

วิธีการคัดเลือกบุคคลที่จะแต่งตั้งเป็นกรรมการไม่ได้ผ่านคณะกรรมการสรรหา เนื่องจากบริษัท
ผลิตภัณฑ์อาหารกว้างไพศาล จำกัด (มหาชน) มีกรรมการทั้งคณะ 9 ท่านตามกฎหมาย
และข้อบังคับที่ 18 ของบริษัทฯ เมื่อครบวาระกรรมการจะต้องจับสลากออกจากตำแหน่ง 1 ใน 3
แต่มีสิทธิที่จะได้รับการแต่งตั้งให้เข้าเป็นกรรมการของบริษัทฯ อีก

4.  การกำกับดูแลการดำเนินงานของบริษัทย่อยและบริษัทร่วม

  - ไม่มี -

5.  การดูแลเรื่องการใช้ข้อมูลภายใน

บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตัว รวมทั้งเพื่อการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชน
โดยกำหนดให้ผู้บริหารรายงานการซื้อขายหลักทรัพย์ต่อบริษัทฯ และตลาดหลักทรัพย์แห่งประเทศไทย
และหากบริษัทฯ ตรวจสอบพบว่ามีการนำข้อมูลภายในไปใช้เพื่อประโยชน์ส่วนตัว บริษัทฯ
จะดำเนินการลงโทษตามกระบวนการต่อไป

6.  ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

บริษัทฯ จ่ายค่าตอบแทนการสอบบัญชี ให้แก่ นายเชิดสกุล อ้นมงคล ผู้สอบบัญชีรับอนุญาต เลขที่
7195 บริษัท ซี ดับเบิ้ลยู ดับเบิ้ลยู พี จำกัด

  ค่าสอบบัญชีของบริษัทฯ ในรอบปีบัญชีที่ผ่านมามีจำนวนเงินรวม 930,000 บาท

  ค่าแปลงบการเงิน (ภาษาอังกฤษ) จำนวน 60,000 บาท

2. ค่าบริการอื่น (non-audit fee)

- ไม่มี –

7.  การปฏิบัติตามหลักการกำกับดูแลกิจการที่ดีในเรื่องอื่นๆ

บริษัทฯ มีการปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี 2549 ตามแนวทาง
ที่ตลาดหลักทรัพย์แห่งประเทศไทยกำหนด

- สิทธิผู้ถือหุ้น

ในปี 2558 บริษัทฯ มีการประชุมผู้ถือหุ้นทั้งหมด 2 ครั้ง เป็นการประชุมสามัญผู้ถือหุ้น ประจำปี
2558 เมื่อวันที่ 27 เมษายน 2558 และการประชุมวิสามัญผู้ถือหุ้นครั้งที่ 1/2558 เมื่อวันที่ 14
กรกฎาคม 2558 โดยการประชุมได้จัดที่บริษัทฯ และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุมไม่น้อยกว่า 7 วันทำการ
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้ ทั้งนี้ในปี 2548 บริษัทฯ
ได้เริ่มดำเนินการเพิ่มทางเลือกให้กับผู้ถือหุ้น โดยให้กรรมการอิสระเป็นผู้รับมอบอำนาจจาก
ผู้ถือหุ้นในกรณีที่ผู้ถือหุ้นไม่สามารถเข้าประชุมได้

ในปี 2558 บริษัทฯ มีนโยบายจะปรับปรุงข้อมูลประกอบการประชุมผู้ถือหุ้น
เพื่อให้รายละเอียดมากยิ่งขึ้น เนื่องจากบริษัทฯ
ตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัทฯ
โดยจะได้เพิ่มรายละเอียดของเรื่องเพื่อพิจารณาเหตุผลความจำเป็น
ผลกระทบทั้งด้านบวกและลบในแต่ละวาระ

- สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้ทุกกลุ่ม โดยมีรายละเอียดดังนี้

-   พนักงาน : บริษัทฯ ได้ปฏิบัติกับพนักงานอย่างเท่าเทียมเป็นธรรม
    และให้ผลตอบแทนที่เหมาะสม

-   คู่ค้า : บริษัทฯ มีการซื้อสินค้าและบริการจากคู่ค้าเป็นไปตามเงื่อนไขทางการค้า
    รวมถึงการปฏิบัติตามสัญญาต่อคู่ค้า

-   เจ้าหนี้ : บริษัทฯ ปฏิบัติตามเงื่อนไขการกู้ยืมเงินตามข้อตกลงและสัญญา

-   ลูกค้า : บริษัทเป็นผู้ผลิตสินค้าที่มีคุณภาพและได้มาตรฐาน รวมถึงการรับผิดชอบต่อลูกค้า
    และมีเจ้าหน้าที่ที่ทำหน้าที่รับข้อร้องเรียนของลูกค้า
    เพื่อรีบดำเนินการตามคำแนะนำหรือร้องเรียนให้แก่ลูกค้าโดยเร็ว โดยหมายเลขของ Call
    Center 02-2698899 จะมีการระบุไว้ในผลิตภัณฑ์ของบริษัท

-   คู่แข่ง : บริษัทฯ ประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลายคู่แข่ง

-   ชุมชน : มีความรับผิดชอบต่อสภาพแวดล้อมของชุมชนและสังคม ทั้งนี้บริษัทฯ
    จะปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
    เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

- การประชุมผู้ถือหุ้น

ในการประชุมสามัญผู้ถือหุ้น ประจำปี 2558 เมื่อวันที่ 27 เมษายน 2558
มีกรรมการเข้าร่วมประชุมทั้งสิ้น 7 ท่าน และประชุมวิสามัญผู้ถือหุ้น ครั้งที่ 1/2558 เมื่อวันที่ 14
กรกฎาคม 2558 มีกรรมการเข้าร่วมประชุมทั้งสิ้น 8 ท่าน ซึ่งรวมถึงประธานกรรมการตรวจสอบ
และผู้สอบบัญชีของบริษัทฯ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถามและแสดงความคิดเห็นและข้อเสนอแนะต่างๆ รวมทั้งได้บันทึกประเด็นซักถาม
และข้อคิดเห็นที่สำคัญไว้ในรายงานการประชุมแล้ว

- ภาวะผู้นำและวิสัยทัศน์

- คณะกรรมการบริษัท ได้มีส่วนร่วมในการกำหนด (หรือให้ความเห็นชอบ) วิสัยทัศน์ ภารกิจ
กลยุทธ์ เป้าหมาย แผนธุรกิจ และงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

- คณะกรรมการบริษัท ได้จัดให้บริษัทฯ มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

- คณะกรรมการบริษัท เป็นผู้พิจารณาการกำหนด และแยกบทบาทหน้าที่
และความรับผิดชอบระหว่างคณะกรรมการ และฝ่ายจัดการอย่างชัดเจน รวมทั้งมีการสื่อสารบทบาท
หน้าที่ และความรับผิดชอบดังกล่าวต่อกรรมการ ฝ่ายจัดการ และพนักงานของบริษัทฯ
อย่างสม่ำเสมอ

- ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

รายการที่อาจมีความขัดแย้งทางผลประโยชน์
คณะกรรมการบริษัทได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์ฯ
โดยราคาและเงื่อนไขเสมือนทำรายการกับบุคคลภายนอก

- จริยธรรมธุรกิจ

สิ่งที่บริษัทฯ คณะกรรมการ ผู้บริหาร และพนักงานทุกท่านมุ่งเน้นเสมอมา คือ
การยึดมั่นที่จะดำเนินธุรกิจโดยยึดหลักจริยธรรมด้วยความซื่อสัตย์ สุจริต และเที่ยงธรรม
ทั้งการปฏิบัติต่อบริษัทฯ และผู้มีส่วนได้เสียทุกกลุ่ม รวมถึงสาธารณชน สังคม และชุมชน
นอกจากนั้นได้นำเอาเรื่องจรรยาบรรณธุรกิจมาเป็นแนวทางในการประกอบธุรกิจ ทั้งต่อลูกค้า
ผู้บริโภค พนักงาน และสังคม

- การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 9 ท่าน ประกอบด้วย

- กรรมการที่เป็นผู้บริหาร 3 ท่าน

- กรรมการที่ไม่ได้เป็นผู้บริหาร 2 ท่าน

- กรรมการที่เป็นอิสระ 4 ท่าน คิดเป็นร้อยละ 44

- การรวมหรือแยกตำแหน่ง

บริษัทฯ กำหนดตำแหน่งฝ่ายบริหารออกเป็นส่วนงานต่าง ๆ อย่างชัดเจน
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

- การประชุมคณะกรรมการ

คณะกรรมการบริษัท มีการกำหนดประชุมโดยปกติเป็นประจำ มีการประชุมพิเศษเพิ่มตามความจำเป็น
โดยมีการกำหนดวาระชัดเจน ล่วงหน้า และมีวาระพิจารณาติดตามผลการดำเนินงานเป็นประจำ
ฝ่ายเลขานุการบริษัทได้จัดหนังสือเชิญประชุม พร้อมระเบียบวาระการประชุม
และเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

- คณะอนุกรรมการ

บริษัทฯ ยังไม่มีอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทฯ
ประกอบการพิจารณาซึ่งกำหนดขั้นตอนและกระบวนการในการพิจารณาค่าตอบแทนที่ชัดเจน โปร่งใส
และเป็นธรรมกับทุกฝ่าย ก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

- ความสัมพันธ์กับผู้ลงทุน

คณะกรรมการบริษัท ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัทฯ
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น บริษัทฯ
ยังไม่จัดตั้งหน่วยงานขึ้นเฉพาะ แต่ได้มอบหมายให้ผู้อำนวยการสำนักเจ้าหน้าที่ฝ่ายปฏิบัติการ
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
เนื่องจากกิจกรรมในเรื่องดังกล่าวยังไม่มากนัก ซึ่งผู้ลงทุนสามารถติดต่อขอทราบข้อมูลบริษัทฯ
ได้ที่โทรศัพท์ 0-2863-3288 หรือที่ website www.smilingfish.com

10. ความรับผิดชอบต่อสังคม

บริษัทฯ ดำเนินธุรกิจภายใต้หลักจริยธรรมและการกำกับดูแลกิจการที่ดี
ขณะเดียวกันได้ยึดมั่นในการเป็นองค์กรที่มีความรับผิดชอบต่อสังคมและสิ่งแวดล้อม
โดยนโยบายด้านความรับผิดชอบต่อสังคมของบริษัท ดังนี้

1. ด้านการประกอบธุรกิจ บริษัทฯ ประกอบธุรกิจด้วยความเป็นธรรมต่อผู้มีส่วนได้เสีย
ปฏิบัติต่อคู่ค้าอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย ไม่เรียก หรือไม่รับ
หรือจ่ายผลประโยชน์ใดๆ ที่ไม่สุจริตในการค้ากับคู่ค้า

2. ต่อต้านการทุจริตคอรัปชั่น บริษัทฯ
ไม่มีค่าใช้จ่ายอื่นใดที่นอกเหนือจากค่าใช้จ่ายปกติในการดำเนินธุรกิจ นอกจากนั้นบริษัทฯ
ได้เข้าร่วมเป็นภาคีองค์กรต่อต้านคอรัปชั่นร่วมกับภาคราชการและภาคเอกชนในจังหวัดตรัง

3. การเคารพสิทธิมนุษยชน บริษัทฯ
ปฏิบัติต่อพนักงานทั้งชาวไทยและแรงงานต่างชาติด้วยความสุภาพ
และคำนึงถึงศักดิ์ศรีของความเป็นมนุษย์ อย่างเท่าเทียมกัน ไม่มีการแบ่งแยก ซึ่งบริษัทฯ
ระมัดระวังทั้งประเพณีปฏิบัติ ความเชื่อถือศาสนาของแรงงานต่างชาติ บริษัทฯ
ใช้ปรัชญาในการบริหารงานด้านบุคคลโดยคำนึงถึงใจเขาและใจเรา
พนักงานควรทำงานด้วยความสุขกายสุขใจ และได้รับการปฏิบัติตาม ระเบียบและข้อบังคับของบริษัทฯ
โดยคำนึงถึงมุมมองด้านรัฐศาสตร์และนิติศาสตร์ควบคู่กันไป ในการบริหารจัดการด้านทรัพยากรมนุษย์

4. การปฏิบัติต่อแรงงานอย่างเป็นธรรม บริษัทฯ จ่ายค่าจ้าง
และสิทธิหรือประโยชน์ที่พนักงานพึงได้ตามกฎหมาย
ปฏิบัติต่อพนักงานอย่างเท่าเทียมกันโดยไม่เลือกปฏิบัติ

5. ความรับผิดชอบต่อผู้บริโภค บริษัทฯ
ได้ดำเนินการจัดตั้งหน่วยงานรับเรื่องร้องเรียนและร้องทุกข์ในการดำเนินการเกี่ยวกับผลกระทบและปัญหาที่เกิดขึ้นกับผู้บริโภคโดยเฉพาะ

6. ด้านการดูแลสิ่งแวดล้อม

ในรอบปีที่ผ่านมา บริษัทฯ ได้ดำเนินการและติดตามงานด้านสิ่งแวดล้อม โดยมีคำขวัญ

“ มุ่งสู่โลกกว้าง สร้างมาตรฐาน รักษาสิ่งแวดล้อม ”
เราได้ใส่ใจในการรักษาสิ่งแวดล้อมโดยทำมาตรฐาน ISO 14001 มาตั้งแต่ พ.ศ. 2543
จนถึงปัจจุบัน ซึ่งมีสมรรถนะการจัดการด้านสิ่งแวดล้อม ดังนี้

6.1. ปริมาณน้ำใช้

  ------------- -------------------- -------------- -----------------------
                ปริมาณน้ำใช้ (ลบ.ม.)    จำนวนวันทำงาน   ปริมาณน้ำใช้
                                                    (ลบ.ม./วันทำงาน)

  ปี 2557        136,095.80           323            421.35

  ปี 2558        125,076.50           311            402.17
  ------------- -------------------- -------------- -----------------------

6.2. ปริมาณการใช้ไฟฟ้า

  ------------- -------------------- -------------- -----------------------
                หน่วยไฟฟ้า (kwh.)      จำนวนวันทำงาน   หน่วยไฟฟ้า (kwh./วันทำงาน)

  ปี 2557        3,384,600            323            10,478.64

  ปี 2558        3,568,267            311            11,473.53
  ------------- -------------------- -------------- -----------------------

มีแนวโน้มเพิ่มขึ้น เนื่องจากบริษัทฯ ได้นำเครื่องจักรเข้ามาทดแทนเพื่อลดการใช้แรงงานลง
จากความเสี่ยงเรื่องจำนวนแรงงานที่หายาก แต่บริษัทฯ
จะทำแผนงานเพื่อลดการใช้พลังงานไฟฟ้าลงในอนาคตควบคู่กันไป
โดยใช้พลังงานทดแทนและการอนุรักษ์พลังงาน

6.3. ปริมาณการใช้ขี้เลื่อย

  ------------- -------------------- -------------- -----------------------
                ปริมาณขี้เลื่อย (กก.)     จำนวนวันทำงาน   ปริมาณขี้เลื่อย
                                                    (กก./วันทำงาน)

  ปี 2557        9,626,760            323            29,804.21

  ปี 2558        9,750,600            311            31,352.41
  ------------- -------------------- -------------- -----------------------

เนื่องจากทางบริษัทฯ มีการใช้หม้อไอน้ำซึ่งใช้ขี้เลื่อยเป็นเชื้อเพลิง

6.4. ลดภาวะโลกร้อน โดยการปลูกต้นไม้เพื่อช่วยดูดซึมก๊าซคาร์บอนไดออกไซด์จากบรรยากาศ
ช่วยรักษาอุณหภูมิของโลกให้คงที่ ช่วยปล่อยไอน้ำสู่บรรยากาศเป็นการเพิ่มความชื้น
และช่วยปกคลุมพื้นดินจากแสงแดด ซึ่งเป็นการช่วยลดความร้อนของโลกได้เช่นกัน บริษัทฯ
ได้เริ่มปลูกต้นไม้มาตั้งแต่ปี พ.ศ. 2551 – พ.ศ. 2556 ได้พื้นที่ป่า 99.20 ไร่

7. การร่วมพัฒนาชุมชนและสังคม

บริษัทฯ ได้เปิดให้ชุมชนใกล้เคียงตลอดจนหน่วยงานราชการ วัด โรงเรียน
เข้ามามีส่วนร่วมและให้ความสำคัญเป็นอันดับแรกก่อนในการเข้าร่วมกิจกรรมต่างๆ
รวมจนถึงการจ้างงาน การ บริจาค การช่วยเหลือเมื่อมีเหตุอุทกภัย อัคคีภัย อย่างต่อเนื่องเสมอมา
นอกจากนั้นบริษัทตระหนักถึงบทบาทความรับผิดชอบที่มีต่อสังคม
โดยเฉพาะจังหวัดตรังที่เปรียบเสมือนบ้านเกิดของปุ้มปุ้ย ตลอดเวลาที่บริษัทฯ
เริ่มดำเนินการมาบริษัทฯ
ได้จัดให้มีกิจกรรมรวมทั้งเข้าไปมีส่วนร่วมจัดกิจกรรมที่ก่อให้เกิดประโยชน์ต่อสังคมโดยรวมของจังหวัดตรัง
ดังนี้

- การสนับสนุนกิจกรรมของรัฐบาล ในปี 2558
รัฐบาลได้จัดกิจกรรมเทิดพระเกียรติพระบาทสมเด็จพระเจ้าอยู่หัวฯ และสมเด็จพระนางเจ้าฯ
พระบรมราชินีนาถ ตามพระราชปณิธานของสมเด็จพระบรมโอรสาธิราชฯ สยามมกุฎราชกุมาร
โดยเมื่อวันที่ 16 สิงหาคม 2558 ได้จัดให้มีกิจกรรม Bike for Mom ปั่นเพื่อแม่ และวันที่ 11
ธันวาคม 2558 ได้จัดให้มิกิจกรรม ปั่นเพื่อพ่อ Bike for Dad
ซึ่งบริษัทได้มอบผลิตภัณฑ์หอยลายทอดรสเผ็ดสนับสนุนทั้งสองกิจกรรมแก่รัฐบาลและจังหวัดตรัง
โดยสนับสนุนกิจกรรม Bike for Mom ปั่นเพื่อแม่ จำนวน 44,000 กระป๋อง มูลค่า 1,100,000
บาท
(หนึ่งล้านหนึ่งแสนบาทถ้วน) และสนับสนุนกิจกรรม ปั่นเพื่อพ่อ Bike for Dad จำนวน 55,000
กระป๋อง มูลค่า 1,375,000 บาท (หนึ่งล้านสามแสนเจ็ดหมื่นห้าพันบาทถ้วน)

- จัดการแข่งขันแบดมินตันนานาชาติปุ้มปุ้ยแชมเปี้ยนชิพ The Smiling fish Badminton
International Series ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี
การแข่งขันแบดมินตัน รายการนี้นับ เป็นรายการที่ได้รับความสนใจจากนักแบดมินตันจากทั่วประเทศ
รวมทั้งจากต่างประเทศ และเป็นหนึ่งในรายการที่ประสบความสำเร็จอย่างสูง
ถือเป็นรายการที่มีการแบ่งรุ่นการแข่งขันมากที่สุด โดยมีการแข่งขัน ตั้งแต่รุ่นยุวชนอายุไม่เกิน 10 ปี
ไปจนถึงรุ่นคู่อายุรวม 100 ปีขึ้นไป ทำให้นักแบดมินตันทุกช่วงอายุสามารถเข้าแข่งขันได้
ซึ่งในแต่ละปีจะมีนักแบดมินตันจากทั่วประเทศและต่างประเทศเข้ามาแข่งขันประมาณ 1,500 คน
และได้ก่อให้เกิดประโยชน์ในหลายประการอาทิ
สามารถสร้างนักแบดมินตันตั้งแต่รุ่นเยาวชนเข้าสู่ทีมชาติอย่างต่อเนื่อง
โดยนักแบดมินตันทีมชาติไทยชุดปัจจุบัน ล้วนแต่เคยผ่านการแข่งขันแบดมินตันปุ้มปุ้ยแชมเปี้ยนชิพมาแล้ว
รวมทั้ง ยังได้สร้างครอบครัวนักแบดมินตันขึ้นมาอย่างมากมาย
นอกจากนั้นยังสามารถสร้างรายได้สู่ภาคธุรกิจการท่องเที่ยวจากการใช้จ่ายของนักกีฬาจำนวน
1,500 คน และผู้ติดตามอีกกว่า 4,000 คน ทั้งนี้ได้จัดมาแล้วทั้งสิ้น 26 ครั้ง

-   สนับสนุนงานกิจกรรมส่งเสริมการท่องเที่ยวของจังหวัดตรัง
    ตรังเป็นจังหวัดที่มีการจัดกิจกรรมส่งเสริมการท่องเที่ยวตลอดทั้งปี
    ซึ่งหลายกิจกรรมที่บริษัทได้เข้าไปมีส่วนร่วมในการสนับสนุน ได้แก่ งานพิธีวิวาห์ใต้สมุทร
    Trang Underwater Wedding Ceremony (แต่งงานใต้ทะเล)
    ,เทศกาลขนมเค้กและหมูย่าง

-   สนับสนุนงานประเพณีท้องถิ่น ได้แก่ การร่วมสืบทอดประเพณีถือศีลกินเจจังหวัดตรัง โดยบริษัทฯ
    ได้บริจาคผลิตภัณฑ์เจของบริษัทฯ ให้แก่ศาลเจ้าต่างๆ ในจังหวัดตรังรวม 9 แห่ง เมื่อวันที่ 5
    ตุลาคม 2558 ท่านผู้ว่าราชการจังหวัดตรัง นายเดชรัฐ สิมศิริ
    ได้เป็นประธานในการรับมอบโจ๊กสำเร็จรูปรสแปะก้วย ตราข้าวสุข จำนวน 20,016 กระป๋อง
    มูลค่า 640,512 บาท (หกแสนสี่หมื่นห้าร้อยสิบสองบาทถ้วน)

-   สนับสนุนกิจกรรมของหน่วยงานในท้องถิ่น ได้แก่ บริจาคผลิตภัณฑ์ให้แก่เหล่ากาชาดจังหวัดตรัง
    เพื่อใช้เป็นของรางวัลในการออกร้านนาวากาชาด ในงานฉลองรัฐธรรมนูญ
    และงานกาชาดจังหวัดตรังในทุกๆปี โดยเมื่อวันที่ 26 พฤศจิกายน 2558
    นายกเหล่ากาชาดจังหวัดตรัง นางอนงค์ศรี
    สิมศิริได้รับมอบผลิตภัณฑ์สนับสนุนเหล่ากาชาดจังหวัดตรัง เป็นมูลค่ารวม 416,355
    (สี่แสนหนึ่งหมื่นหกพันสามร้อยห้าสิบห้าบาทถ้วน)

-   สนับสนุนด้านการศึกษาและเยาวชน ในรอบปี 2558
    บริษัทได้สนับสนุนกิจกรรมด้านการศึกษาและเยาวชน ดังนี้

    -   โครงการอาหารกลางวันเลี้ยงน้อง ด้วยความตระหนักของผู้บริหารปุ้มปุ้ย
        ที่ต้องการส่งเสริมให้นักเรียนได้รับประทานอาหารที่มีสารอาหารครบถ้วนและมีคุณค่าทางโภชนาการ
        เพื่อเสริมสร้างสุขภาพร่างกายที่แข็งแรง จึงได้จัดโครงการ“อาหารกลางวันเลี้ยงน้อง
        ปุ้มปุ้ย-ปลายิ้ม”  โดยนำอาหารกลางวันไปเลี้ยงน้องๆ ในโรงเรียนต่างๆ
        ของจังหวัดตรังที่ร่วมโครงการ

    -   มอบเงินสนับสนุนโรงเรียนบ้านคลองเต็ง จำนวน 50,000 บาท
        โดยมีผู้อำนวยการโรงเรียน นายสมชาติ  ครชาตรี เป็นผู้รับมอบ 

-   การช่วยเหลือด้านสาธารณประโยชน์

เพื่อเป็นส่วนหนึ่งในการสร้างสังคมและชุมชน ให้มีความเป็นอยู่และคุณภาพชีวิตที่ดีขึ้น
ผู้บริหารปุ้มปุ้ยจึงมียึดถือแนวทางปฏิบัติในการให้ความช่วยเหลือแก่ผู้ด้อยโอกาสในโอกาสต่างๆ
ตลอดจนการช่วยบรรเทาความเดือดร้อนจากสาธารณภัยเบื้องต้นอยู่เสมอมา

-   การมอบผลิตภัณฑ์ให้กับผู้ประสบปัญหาอุทกภัย

แนวปฏิบัติที่สำคัญอันหนึ่งของผู้บริหารปุ้มปุ้ย คือ การเข้าให้ความช่วยเหลือแก่ผู้ประสบภัยธรรมชาติ
ด้วยการส่งผลิตภัณฑ์และร่วมมือกับหน่วยงานที่เกี่ยวข้อง เพื่อบรรเทาความเดือดร้อน
เท่าที่จะสามารถช่วยเหลือได้

-   การบริจาคฝาดึงเพื่อผลิตเป็นขาเทียม

ตลอดหลายปีที่ผ่านมา บริษัทฯ ได้ทำการรับบริจาคห่วงดึงจากผลิตภัณฑ์กระป๋อง กว่า 2 แสนห่วงต่อปี
เพื่อส่งต่อให้กับมูลนิธิขาเทียมในสมเด็จพระศรีนครินทราบรมราชชนนี
เพื่อนำไปใช้ประโยชน์ในการผลิตออกมาเป็นขาเทียม
เพื่อช่วยเหลือและสานฝันให้กับผู้พิการที่ขาดแคลนทุนทรัพย์ ที่เคยท้อแท้
ให้กลับมามีความรู้สึกที่ดีและมีวิถีชีวิตใกล้เคียงกับคนทั่วไปได้อีกครั้ง

8. การมีนวัตกรรมและเผยแพร่นวัตกรรมซึ่งได้จากการดำเนินงาน โดยบริษัทฯ
ได้นำของเสียจากกระบวนการผลิตไม่ว่าจะเป็นขยะ สิ่งปฏิกูล นำกลับมาจัดทำเป็นปุ๋ยเกษตรอินทรีย์
น้ำหมักชีวภาพ แจกจ่ายให้ชุมชน ตลอดจนนำไปใช้บำบัดน้ำเสียรอบๆ พื้นที่ชุมชนด้วย

11. การควบคุมภายในและการบริหารจัดการความเสี่ยง

  - ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานที่มีประสิทธิภาพ
จึงได้กำหนดภาระหน้าที่อำนาจการดำเนินการของผู้ปฏิบัติงานผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯ ให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

ทั้งนี้ บริษัทได้แต่งตั้งคณะผู้ตรวจสอบภายใน (Internal Audit)
เพื่อให้สอดรับกับวัตถุประสงค์ของการกำกับดูแลกิจการ โดยประธานกรรมการตรวจสอบ
ได้ลงนามแต่งตั้งคณะผู้ตรวจสอบภายใน ไว้ตั้งแต่
1 พฤศจิกายน 2555
และมีการประกาศแต่งตั้งคณะเจ้าหน้าที่ตรวจสอบภายในเพิ่มเติมเป็นคณะปัจจุบัน เมื่อวันที่ 14
กันยายน 2558 ได้แก่

1.  นายสุเมธ อุสาหะ

2.  นายสุพัฒน์ ตันบุรินทร์ทิพย์

3.  นางสาวอัญชลี ลีลาประณต

4.  นางสาวบวรลักษณ์ มณีรัตน์

5.  นางสาวอรุโณทัย คันฉ่อง

6.  นางวนิดา เล็กบุญเซ็ง

- การบริหารความเสี่ยง

คณะกรรมการบริษัท ได้ให้ความสำคัญเกี่ยวกับการบริหารความเสี่ยงเป็นอย่างมาก บริษัทฯ
ได้มีการกำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัทฯ ตามที่ระบุในแบบ 56-1 มีระบบเตือนภัย
มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
และมีการจัดทำรายงานบริหารความเสี่ยง

- รายงานของคณะกรรมการ

คณะกรรมการบริษัท เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีแล้ว

คณะกรรมการบริษัท มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ ณ วันที่
31 ธันวาคม 2558

ด้วยความเห็นของคณะกรรมการบริษัท
เกี่ยวกับความเพียงพอและความเหมาะสมของระบบการควบคุมภายในของบริษัทฯ
และการติดตามดูแลการดำเนินงานของบริษัทฯ
ว่าสามารถป้องกันทรัพย์สินของบริษัทฯอันเกิดจากการที่ผู้บริหารนำไปใช้โดยมิชอบหรือไม่นั้นและไม่มีอำนาจเพียงพอนั้น
ในกรณีดังกล่าวคณะกรรมการบริษัท มีความเห็นว่าผู้บริหารของบริษัทฯ
ดำเนินการภายใต้ขอบเขตที่กระทำตามวัตถุประสงค์ของบริษัทฯ

สำหรับความเห็นของของคณะกรรมการตรวจสอบมีดังนี้

รายงานคณะกรรมการตรวจสอบ

ตามที่ประชุมคณะกรรมการ บริษัท ผลิตภัณฑ์อาหารกว้างไพศาล จำกัด (มหาชน)
ได้แต่งตั้งคณะกรรมการตรวจสอบของบริษัท ต่อเนื่อง
และได้กำหนดหน้าที่ความรับผิดชอบของคณะกรรมการตรวจสอบเป็นลายลักษณ์อักษรไว้ใน “
กฎบัตรคณะกรรมการตรวจสอบ ”

คณะกรรมการตรวจสอบ บริษัท ผลิตภัณฑ์อาหารกว้างไพศาล จำกัด (มหาชน) ประกอบด้วย
กรรมการ จำนวน 4 ท่าน มี พล.ต.อ.ชาญ รัตนธรรม เป็นประธานกรรมการตรวจสอบ, ม.ร.ว.
ถนัดศรี สวัสดิวัตน์,นายแพทย์วารินทร์ ตัณฑ์ศุภศิริ และ นางจีรภรณ์ ศุภศรี เป็นกรรมการตรวจสอบ

ในปี 2558 คณะกรรมการตรวจสอบได้เริ่มปฏิบัติหน้าที่ โดยตระหนักถึงความรับผิดชอบในการ
ดูแลให้มีการดำเนินงานตามนโยบายของคณะกรรมการบริษัท อย่างมีประสิทธิภาพ
และมีความโปร่งใส สามารถตรวจสอบการปฏิบัติงานได้ทุกขั้นตอน
โดยไม่ก่อให้เกิดความขัดแย้งทางผลประโยชน์ และไม่ขัดต่อข้อกำหนดกฎหมาย และระเบียบต่างๆ
ที่บริษัทต้องปฏิบัติตาม

ในปี 2558 คณะกรรมการตรวจสอบมีการประชุม โดยมีประเด็นที่เป็นสาระสำคัญ คือ

1.  คณะกรรมการตรวจสอบ ได้มีบทบาทในการประสาน
    และตรวจสอบด้านบัญชีการเงินกับฝ่ายจัดการ และผู้สอบบัญชี
    และรับทราบผลการดำเนินงานจากรายงานงบการเงินที่ชัดเจนเป็นระยะทุกไตรมาส

2.  คณะกรรมการตรวจสอบ ตรวจสอบ ติดตาม การแสดงข้อมูลในการกำกับดูแลกิจการ

3.  คณะกรรมการตรวจสอบ ขอเสนอให้ฝ่ายจัดการ ควรจัดทำแผนธุรกิจ และแผนการตลาด
    เพื่อกำหนดเป้าหมาย และกลยุทธ์ทางธุรกิจ พร้อมทั้งจะได้ติดตาม
    และประเมินผลได้อย่างถูกต้องชัดเจน

4.  ให้แนวทางในการปฏิบัติงานตรวจสอบภายใน รวมทั้งสอบทาน และอนุมัติแผนการตรวจสอบ
    ประจำปี 2558 ของสำนักงานตรวจสอบภายใน

5.  ให้ความเห็นชอบในการเสนอผู้สอบบัญชี และการเสนอค่าสอบบัญชีของผู้สอบบัญชีของบริษัท
    ผ่านคณะกรรมการบริษัท และที่ประชุมสามัญผู้ถือหุ้น

6.  ให้ความเห็นและติดตาม ธุรกรรมที่ฝ่ายจัดการดำเนินการอย่างมีนัยผิดปกติ

คณะกรรมการตรวจสอบมีความเห็นว่า จากการที่บริษัทฯ ได้ยื่นฟ้องบริษัท จ้าว จำกัด เมื่อวันที่ 29
สิงหาคม 2557 ในฐานความผิด 2 คดี ซึ่งทั้งสองคดีมีความคืบหน้า โดยคดีหมายเลขดำที่
1453/2557 ซึ่งบริษัทฯ ได้ฟ้องร้อง บริษัท จ้าว จำกัด
เพื่อขอให้ส่งมอบคืนรถยนต์กระบะและรถยนต์บรรทุกเพื่อการพาณิชย์
พร้อมทั้งยื่นคำร้องขอให้ศาลมีคำสั่งคุ้มครองยานพาหนะดังกล่าว อย่างไรก็ตามบริษัท จ้าว จำกัด
ได้ทำการฟ้องแย้งในคดีดังกล่าว ช่วงต้นปี 2558 บริษัท จ้าว จำกัด
ได้คืนรถยนต์กระบะและรถยนต์บรรทุกให้แก่บริษัทฯ ครบทุกคันและชำระค่าใช้รถยนต์ให้แก่บริษัทฯแล้ว
บริษัทฯ จึงยื่นคำร้องขอถอนฟ้อง
โดยศาลได้อนุญาตให้ถอนฟ้องและจำหน่ายคดีออกจากสารบบความแล้ว สำหรับคดีที่สอง
ตามคดีหมายเลขดำที่ 1454/2557 บริษัทฯ ได้ฟ้องร้องบริษัท จ้าว จำกัด
จากการผิดสัญญาซื้อขายจำนวนเงิน 21.86 ล้านบาท (ลูกหนี้คงค้างพร้อมดอกเบี้ย) ทั้งนี้ เมื่อวันที่
27 มิถุนายน 2558 บริษัท จ้าว จำกัดได้มีการทำสัญญาประนีประนอมความต่อศาล
โดยตกลงชำระหนี้ที่มีกับบริษัทฯ เป็นจำนวน 21.73 ล้านบาท พร้อมดอกเบี้ย
กำหนดให้ผ่อนชำระเป็นรายเดือนพร้อมดอกเบี้ยให้แล้วเสร็จภายใน 3 ปี หาก บริษัท จ้าว จำกัด
ผิดนัดชำระแม้แต่งวดหนึ่งให้ถือว่าผิดนัดทั้งหมด และให้บริษัทฯบังคับคดีสำหรับหนี้ที่เหลือพร้อมดอกเบี้ย
อย่างไรก็ตาม บริษัท จ้าว จำกัด ไม่สามารถจ่ายชำระหนี้ตามสัญญาประนีประนอม บริษัทฯ
ได้ดำเนินการยื่นคำร้องขอยึดทรัพย์ บริษัท จ้าว จำกัด
ปัจจุบันอยู่ระหว่างการสืบทรัพย์เพื่อทำการบังคับคดีเพิ่มเติมต่อไป

ทั้งนี้ คณะกรรมการตรวจสอบมีความเห็นว่า การบริหารงานของกลุ่มผู้บริหารปัจจุบัน
ได้ใช้หลักธรรมาภิบาลในการบริหารจัดการ
ภายใต้ระบบควบคุมภายในที่ระมัดระวังรักษาประโยชน์ของผู้ถือหุ้นทั้งหมดเป็นบรรทัดฐาน

อนึ่ง คณะกรรมการตรวจสอบเป็นผู้ให้ความเห็นชอบนำเสนอต่อคณะกรรมการ บริษัท
ผลิตภัณฑ์อาหารกว้างไพศาล จำกัด (มหาชน) เพื่อขออนุมัติต่อที่ประชุมสามัญผู้ถือหุ้น ประจำปี 2559
ให้แต่งตั้ง นายพีระเดช พงษ์เสถียรศักดิ์ ผู้สอบบัญชีรับอนุญาต เลขที่ 4752 และ/หรือ
นางสาวธัญพร ตั้งธโนปจัย ผู้สอบบัญชีรับอนุญาต เลขที่ 9169 และ/หรือ นายพจน์ อัศวสันติชัย
ผู้สอบบัญชีรับอนุญาต เลขที่ 4891 บริษัท สอบบัญชีธรรมนิติ จำกัด เป็นผู้สอบบัญชีของบริษัทในปี
2559 โดยกรณีนี้ผู้สอบบัญชีท่านใดในไตรมาสนั้นๆ มีคุณสมบัติสามารถปฏิบัติหน้าที่
ก็ให้ผู้สอบบัญชีท่านนั้นทำหน้าที่ได้

(พล.ต.อ.ชาญ รัตนธรรม)

ประธานกรรมการตรวจสอบ

วันที่ 25 มีนาคม 2559

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบ เกี่ยวกับระบบการควบคุมภายในของ บริษัท
ผลิตภัณฑ์อาหารกว้างไพศาล จำกัด (มหาชน)
พบสาระบางประการเกี่ยวกับระบบควบคุมการบริหารงานของบริษัทที่เกิดปัญหาความไม่ถูกต้อง
และมีนัยสำคัญเรื่องของธรรมาภิบาล ซึ่งคณะกรรมการบริษัทได้ทราบ
และปรับปรุงให้เกิดประสิทธิภาพ ทั้งได้ปฏิบัติตามการกำกับดูแลกิจการเพื่อความเหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(พล.ต.อ.ชาญ รัตนธรรม)

ประธานกรรมการตรวจสอบ

วันที่ 25 มีนาคม 2559

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบ เกี่ยวกับระบบการควบคุมภายในของ บริษัท
ผลิตภัณฑ์อาหารกว้างไพศาล จำกัด (มหาชน)
พบสาระบางประการเกี่ยวกับระบบควบคุมการบริหารงานของบริษัทที่เกิดปัญหาความไม่ถูกต้อง
และมีนัยสำคัญเรื่องของธรรมาภิบาล ซึ่งคณะกรรมการบริษัทได้ทราบ
และปรับปรุงให้เกิดประสิทธิภาพ ทั้งได้ปฏิบัติตามการกำกับดูแลกิจการเพื่อความเหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(ม.ร.ว.ถนัดศรี สวัสดิวัตน์)

กรรมการตรวจสอบ

วันที่ 25 มีนาคม 2559

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบ เกี่ยวกับระบบการควบคุมภายในของ บริษัท
ผลิตภัณฑ์อาหารกว้างไพศาล จำกัด (มหาชน)
พบสาระบางประการเกี่ยวกับระบบควบคุมการบริหารงานของบริษัทที่เกิดปัญหาความไม่ถูกต้อง
และมีนัยสำคัญเรื่องของธรรมาภิบาล ซึ่งคณะกรรมการบริษัทได้ทราบ
และปรับปรุงให้เกิดประสิทธิภาพ ทั้งได้ปฏิบัติตามการกำกับดูแลกิจการเพื่อความเหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(นายแพทย์วารินทร์ ตัณฑ์ศุภศิริ)

กรรมการตรวจสอบ

วันที่ 25 มีนาคม 2559

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบ เกี่ยวกับระบบการควบคุมภายในของ บริษัท
ผลิตภัณฑ์อาหารกว้างไพศาล จำกัด (มหาชน)
พบสาระบางประการเกี่ยวกับระบบควบคุมการบริหารงานของบริษัทที่เกิดปัญหาความไม่ถูกต้อง
และมีนัยสำคัญเรื่องของธรรมาภิบาล ซึ่งคณะกรรมการบริษัทได้ทราบ
และปรับปรุงให้เกิดประสิทธิภาพ ทั้งได้ปฏิบัติตามการกำกับดูแลกิจการเพื่อความเหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(นางจีรภรณ์ ศุภศรี)

กรรมการตรวจสอบ

12. รายการระหว่างกัน

ในระหว่างงวด บริษัทฯ มีรายการธุรกิจที่สำคัญกับบริษัทที่เกี่ยวข้องกัน
รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงร่วมกันระหว่างบริษัทฯ
และบริษัทเหล่านั้นซึ่งเป็นไปตามปกติธุรกิจ โดยสามารถ สรุปได้ดังนี้

+-------------------+------------+--------------+----------+----------+
| รายการระหว่างกัน    | บจ.        | บจ.          | บจ.      | บจ.      |
|                   | ตรังแคนเนอรี่ | โร           | ก        | ล้านรอยยิ้ม |
|                   |            | งแรมธรรมรินทร์ | ว้างไพศาล |          |
+-------------------+------------+--------------+----------+----------+
| รายได้และค่าใช้จ่าย : |            |              |          |          |
| (ล้านบาท)          |            |              |          |          |
+-------------------+------------+--------------+----------+----------+
| มูลค่าการขายสินค้า    | 0.12       | 0.52         | -        | 0.80     |
+-------------------+------------+--------------+----------+----------+
| มูลค่าการซื้อสินค้า     | 193.55     | -            | -        | -        |
+-------------------+------------+--------------+----------+----------+
| มูล                | -          | -            | 1.39     | -        |
| ค่าของค่าเช่าสำนักงาน |            |              |          |          |
+-------------------+------------+--------------+----------+----------+
| มูลค่าของ           | -          | -            | 1.99     | -        |
| ค่าบริการสาธารณูปโภค |            |              |          |          |
+-------------------+------------+--------------+----------+----------+
| มูลค่าของค่าไฟฟ้า     | -          | -            | 0.72     | -        |
+-------------------+------------+--------------+----------+----------+
| มูลค่าของค่ารับรอง    | -          | 0.84         | -        | -        |
+-------------------+------------+--------------+----------+----------+
| สินทรัพย์และหนี้สิน :   |            |              |          |          |
| (ล้านบาท)          |            |              |          |          |
+-------------------+------------+--------------+----------+----------+
| ลูกหนี้การค้า         | -          | 0.07         | -        | 0.60     |
+-------------------+------------+--------------+----------+----------+
| ลูกหนี้อื่น            | -          | 5.82         | -        | -        |
+-------------------+------------+--------------+----------+----------+
| เจ้าห              | 39.90      | -            | -        | -        |
| นี้การค้าและตั๋วเงินจ่าย |            |              |          |          |
+-------------------+------------+--------------+----------+----------+
| เจ้าหนี้อื่น           | -          | 0.13         | -        | -        |
+-------------------+------------+--------------+----------+----------+
| เงินทดรองรับ        | -          | -            | -        | -        |
+-------------------+------------+--------------+----------+----------+
| เจ้า               | -          | -            | -        | -        |
| หนี้ค่าทรัพย์สินระยะยาว |            |              |          |          |
+-------------------+------------+--------------+----------+----------+
| ลักษณ              | บริษัท       | บร           | บริษัทที่เ   | บริษัทที่เ   |
| ะความสัมพันธ์ของบริษัท | ที่เกี่ยวข้องกัน | ิษัทที่เกี่ยวข้องกัน | กี่ยวข้องกัน | กี่ยวข้องกัน |
|                   |            |              |          |          |
|                   | โดยมีผ      | โดย          | โดยม     | โดยมีผู้บร  |
|                   | ู้บริหารร่วมกัน | มีผู้บริหารร่วมกัน | ีผู้ถือหุ้นและ | ิหารร่วมกัน |
|                   |            |              |          |          |
|                   |            |              | ผู้บร      |          |
|                   |            |              | ิหารร่วมกัน |          |
+-------------------+------------+--------------+----------+----------+

(1) เปิดเผยรายการระหว่างกันกับบุคคลที่อาจมีความขัดแย้งในปีที่ผ่านมา

  - ไม่มี -

(2)
อธิบายความจำเป็นและความสมเหตุสมผลของรายการดังกล่าวว่าเป็นไปเพื่อประโยชน์สูงสุดของบริษัท

  - ไม่มี -

(3) อธิบายมาตรการหรือขั้นตอนการอนุมัติการทำรายการระหว่างกัน

  - ไม่มี -

  (4) อธิบายนโยบายหรือแนวโน้มการทำรายการระหว่างกันในอนาคต

  - ไม่มี -

อนึ่ง รายการระหว่างกันส่วนใหญ่บริษัทฯ ได้เปิดเผยรายการระหว่างกันตามหมายเหตุงบการเงิน